Suchinthana/ta-wikipedia huggingface dataset:
பட்னா மக்களவைத் தொகுதி

பட்னா மக்களவைத் தொகுதி (Patna Lok Sabha constituency) என்பது இந்தியாவின் பீகாரில் 1957 முதல் 2008 வரை நடைமுறையிலிருந்த ஒரு நாடாளுமன்றத் தொகுதியாகும். பின்னர் 2008ஆம் ஆண்டில் இது பாடலிபுத்ரா மற்றும் பட்னா சாகிப் என இரண்டு தொகுதிகளாக மறுவறை செய்யப்பட்டது.

விளக்கம் 
முதல் மக்களவை காலத்தில் பட்னா பிராந்தியத்தில் பாடலிபுத்ரா, பட்னா மத்தி, பட்னா கிழக்கு மற்றும் பட்னா-சாகாபாத் (அர்ராஹ்) என 4 மக்களவைத் தொகுதிகள் இருந்தன. 

1957ஆம் ஆண்டில் 2ஆவது மக்களவையின் போது, அனைத்து தொகுதிகளும் பின்வருமாறு மறுபெயரிடப்பட்டன.

நாடாளுமன்ற உறுப்பினர்கள்

1952-1957 
முதலாவது மக்களவை (1952-1957) தேர்தலின் போது பட்னா பிராந்தியத்தில் 4 மக்களவைத் தொகுதிகள் இருந்தன.

 பாடலிபுத்ரா (பாட்னா) : சாரங்தர் சின்கா, இதேகா
 பட்னா மத்திய: கைலாசு பதி சின்கா, இதேகா
 பட்னா கிழக்கு:  தர்கேஸ்வரி சின்கா, இதேகா
 பட்னா-சாகாபாத்: பாலி ராம் பகத், இதேகா

1957-2008 
பாட்னா மக்களவைத் தொகுதி 2 முதல் 14 வரை மக்களவ.

^இடைத்தேர்தல்

2008 
15வது மக்களவை (2009) தேர்தலின் போது பட்னா மக்களவைத் தொகுதி பாடலிபுத்ரா மற்றும் பட்னா சாகிப் என 2 தொகுதிகளாகப் பிரிக்கப்பட்டுள்ளது.

தேர்தல் முடிவுகள்

2004 

 ராம் கிரிபாள் யாதவ் (இஜத): 433,853 வாக்குகள்
 சந்திரேசுவர் பிரசாத் தாகூர் (பாஜக): 395,291

1999 

 சந்திரேசுவர் பிரசாத் தாகூர் (பாஜக): 379,370 வாக்குகள்
 ராம் கிரிபால் யாதவ் (இஜத): 332,478

1998 மறுதேர்தல் 

 சந்திரேசுவர் பிரசாத் தாகூர் (பாஜக): 331,860 வாக்குகள்
 ராம் கிரிபால் யாதவ் (இஜத): 279,254

1998 
பாட்னாவில் 1998 மக்களவை தேர்தல் பெருமளவில் வாக்குப்பதிவில் மோசடி நடந்ததாக வெளியான தகவல்களால் தேர்தல் ரத்து செய்யப்பட்டது.

1996 

 ராம் கிரிபாள் யாதவ் (ஜே. டி.): 388,513
 சியாம் நாராயண் ஆர்யா (பாஜக): 349,046

1993 மறுதேர்தல் 

 ராம் கிரிபாள் யாதவ் (ஜத)

1991 
1991 ஆண்டு பாட்னாவில் நடந்த மக்களவை தேர்தல் வாக்குப்பதிவு மோசடி குறித்த அறிக்கைகள் காரணமாக ஒத்திவைக்கப்பட்டது. ஜனதா தளம் இந்தர் குமார் குஜ்ராலையும் ஜனதா கட்சி யஷ்வந்த் சின்காவினை வேட்பாளராக நிறுத்தியது.

1989 

 சைலேந்திர நாத் சிறீவசுதவா (பாஜக): 388,513
 சந்திரேசுவர் பிரசாத் தாகூர் (இதேகா): 349,046

1984 

 சந்திரேசுவர் பிரசாத் தாகூர் (இதேகா): 214,909
 இராமாவதார சாசுதிரி (இபொக): 142,808

1980 

 இராமாவதார சாசுதிரி (இபொக): 167,290
 மகாமாயா பிரசாத் சின்கா (ஜக): 146,877

1977 

 மகாமாய பிரசாத் சின்கா (ஜக): 382,363
 இராமாவதார சாசுதிரி (இபொக): 59,238

1971 

 இராமாவதார சாசுதிரி (இபொக): 191,911
 கைலாசுபதி மிசுரா (பி. ஜே. எஸ்) : 114,485

1967 

 இராமாவதார சாசுதிரி (இபொக): 148,963
 ராம் துலாரி சின்கா (இன்க்) : 66,822

1962 

 ராம் துலாரி சின்கா (இதேகா): 101,687
 ராமாவதார சாசுதிரி (இபொக): 76,605

1957 

 சாரங்தர் சின்கா (இதேகா): 75,618
 இராமாவதார சாசுதிரி (இபொக): 66,936

மேலும் காண்க 

 மக்களவை தொகுதிகளின் பட்டியல்
 பட்னா சாகிப் (மக்களவைத் தொகுதி)
 பாடலிபுத்ரா மக்களவைத் தொகுதி

மேற்கோள்கள்
தங்குதன் அறுபுரோமைடு

தங்குதன் அறுபுரோமைடு (Tungsten hexabromide) என்பது WBr6 என்ற மூலக்கூற்று வாய்ப்பாட்டால் விவரிக்கப்படும் ஒரு கனிமச் சேர்மமாகும். தங்குதனும் புரோமினும் சேர்ந்து இச்சேர்மம் உருவாகிறது. தங்குதன்(VI) புரோமைடு என்றும் இச்சேர்மம் எழுதப்படுகிறது. அடர் சாம்பல் நிறத்தில் காற்று உணர்திறன் கொண்ட சேர்மமாகக் காணப்படுகிறது. 200 °செல்சியசு வெப்பநிலைக்கு மேல் தங்குதன்(V) புரோமைடு மற்றும் புரோமினாக சிதைகிறது.

தயாரிப்பு

நைட்ரசன் வாயு சூழலில் சுமார் 100 பாகை செல்சியசு வெப்பநிலையில் உலோக தங்குதனும் புரோமின் வாயுவும் சேர்ந்து வினை புரிவதால் தங்குதன் அறுபுரோமைடு உற்பத்தி செய்யப்படுகிறது.: 

W + 3 Br2 → WBr6

அறை வெப்பநிலையில் தங்குதன் அறுகார்பனைலுடன் புரோமினைச் சேர்த்து வினை புரியச் செய்து தங்குதன் அறுபுரோமைடு தயாரிப்பது மற்றொரு வழிமுறையாகும். இவ்வினையில் கார்பன் மோனாக்சைடைடு வெளியிடப்படுகிறது.

போரான் முப்புரோமைடு மற்றும் தங்குதன் அறுகுளோரைடு ஆகியவற்றின் அணுப்பரிமற்ற வினையின் மூலமும் இதை உருவாக்க முடியும்.

வினைகள்
தங்குதன் அறுபுரோமைடு உயர்ந்த வெப்பநிலையில் தனிம ஆண்டிமனியுடன் சேர்ந்து வினைபுரிவதால் குறைக்கப்படுகிறது. இதனால் தொடர்ச்சியாக  WBr5, WBr4, W4Br10, W5Br12 எனவும் பின்னர் இறுதியாக 350 °செல்சியசு வெப்பநிலையில்  WBr2. சேர்மமும் உற்பத்தியாகின்றன. இவ்வினையில் ஆண்டிமனி முப்புரோமைடு பக்கவிளைபொருளாக உருவாகிறது. இந்த புரோமைடுகளில் ஏதேனும் ஒன்றை 160 பாகை செல்சியசு வெப்பநிலையில் புரோமினுடன் சேர்த்து ஆக்சிசனேற்றம் செய்வதன் மூலம் தங்குதன் அறுபுரோமைடை மீளப்பெறலாம்.

தண்ணீருடன் சேர்க்கப்படும்போது தங்குதன் அறுபுரோமைடு நீராற்பகுப்பு வினைக்கு உட்படுகிறது. தங்குதன் ஐந்தாக்சைடும் புரோமினும் கிடைக்கின்றன.

தங்குதன் அறுபுரோமைடுடன் தங்குதன்(VI) ஆக்சைடு வினைபுரிவதால் தங்குதன்(VI) ஆக்சிடெட்ராபுரோமைடு உருவாகும்:
2 WBr6 + WO3 → 3 WOBr4

கட்டமைப்பு
தங்குதன் அறுபுரோமைடின் முக்கோண படிக அமைப்பு தனிமைப்படுத்தப்பட்ட WBr6 எண்முகங்களைக் கொண்டுள்ளது.  α-WCl6 சேர்மத்துடன் இணையான கட்டமைப்பை கொண்டுள்ளது.

மேற்கோள்கள்

தங்குதன் சேர்மங்கள்
புரோமைடுகள்
சகார்சா மக்களவைத் தொகுதி

சகார்சா மக்களவைத் தொகுதி (Saharsa Lok Sabha constituency) என்பது பீகார் மாநிலத்தில் 2008 வரை செயலிலிருந்த ஒரு மக்களவைத் தொகுதி ஆகும்.

நாடாளுமன்ற உறுப்பினர்கள்

மேற்கோள்கள்

மேலும் காண்க 

 சகார்சா
 மக்களவை தொகுதிகளின் பட்டியல்
கண்ணன் சுந்தரம்

காலச்சுவடு கண்ணன் என்ற கண்ணன் சுந்தரம் என்பவர் காலச்சுவடு பதிப்பகத்தின் நிர்வாக இயக்குநரும் வெளியீட்டாளரும் ஆவார்.

பதிப்புத் துறை
கண்ணன் சுந்தரத்தின் தந்தை சுந்தர ராமசாமி சமூக இலக்கிய காலாண்டிதழான காலச்சுவட்டினை 1987ஆம் ஆண்டு நிறுவினார். சில ஆண்டுகளில் இவ்விதழ் நிறுத்தப்பட்டது. இதனை 1994-இல் இவர் மீண்டும் காலாண்டு இதழாக வெளியிடத் தொடங்கி, 2000ஆவது ஆண்டு காலச்சுவடு இதழிலிருந்து மாதமிருமுறை இதழாக மாற்றினார். தந்தையின் மறைவிற்குப் பிறகு 2010ஆம் ஆண்டு இதனை தனியார் நிறுவனமாகப் பதிப்பகத்தை மாற்றி அதன் நிருவாக இயக்குநரானார். இந்தப் பதிப்பகத்தின் மூலம் 142 மொழிபெயர்ப்பு நூல்களை தமிழிலிருந்தும் தமிழுக்கும் வெளியிட்டுள்ளார்.

இருபதாம் நூற்றாண்டுத் தமிழ் இலக்கியம் மற்றும் ஆராய்ச்சி மாநாடாக தமிழ் இனி 2000 என்ற மாநாட்டினை மற்றவர்களுடன் இணைந்து நடத்தினார். பிராங்க்பர்ட் புத்தகத் திருவிழா(2007) உள்ளிட்ட பல்வேறு சர்வதேச இலக்கிய விழாக்களில் சிறப்பு விருந்தினராகப் பங்கெடுத்துள்ளார்.

குறிப்பிடத்தக்க விருதுகள்
பதிப்புத் துறையில் இந்தியா - பிரான்ஸ் இருநாடுகளுக்கிடையேயான உறவை மேம்படுத்தப் பங்காற்றியதற்காக, பிரான்ஸ் நாட்டின் 2022 ஆம் ஆண்டிற்கான செவாலியே விருது பெறத் தேர்வாகியுள்ளார். பப்ளிஷிங் நெக்ஸ்ட் என்ற அமைப்பின் மூலம் சிறந்த பதிப்பாளர் விருதையும் பெற்றுள்ளார்.

மேற்கோள்கள் 

தமிழ்ப் பதிப்பாளர்கள்
வாழும் நபர்கள்
லெம்பா பந்தாய் மக்களவைத் தொகுதி

லெம்பா பந்தாய் மக்களவைத் தொகுதி (மலாய்: Kawasan Persekutuan Lembah Pantai; ஆங்கிலம்: Lembah Pantai Federal Constituency; சீனம்: 武吉免登国会议席) என்பது மலேசியா, கோலாலம்பூர் கூட்டாட்சிப் பகுதியில் உள்ள ஒரு மக்களவைத் தொகுதி (P121) ஆகும். 

லெம்பா பந்தாய் மக்களவைத் தொகுதி 1984-ஆம் ஆண்டில் உருவாக்கப்பட்டது. முதன்முதலாக 1986-ஆம் ஆண்டில் மக்களவைப் பொதுத் தேர்தல் நடைபெற்றது. இறுதியாக 2022-ஆம் ஆண்டில் பொதுத் தேர்தல் நடைபெற்றது. 

1986-ஆம் ஆண்டில் இருந்து லெம்பா பந்தாய் மக்களவைத் தொகுதி, மலேசிய நாடாளுமன்றத்தின் மலேசிய மக்களவையில் பிரதிநிதிக்கப் படுகிறது.

லெம்பா பந்தாய்
கோலாலம்பூர் மாநகரத்தில், தென் மேற்கு பகுதியில் அமைந்து உள்ள ஒரு புற நகரம். லெம்பா பந்தாய்க்கு அருகில் உள்ள நாடாளுமன்றத் தொகுதிகள் செபுத்தே மக்களவைத் தொகுதி, சிகாம்புட் மக்களவைத் தொகுதி, மற்றும் புக்கிட் பிந்தாங் மக்களவைத் தொகுதி.

லெம்பா பந்தாய் மக்களவைத் தொகுதியின் கீழ் வரும் மிகவும் பிரபலமான பகுதிகளில் பங்சார் தொகுதியும் ஒன்றாகும். இந்தப் பகுதி ஒரு பிரபலமான மேல்நிலை குடியிருப்பு பகுதி; மற்றும் ஒரு பொழுதுபோக்கு பகுதியும் ஆகும்.

பந்தாய் டாலாம்

பந்தாய் டாலாம் (Pantai Dalam) என்பது பங்சார் பகுதிக்கு தெற்கே அமைந்துள்ள ஒரு குடியிருப்பு பகுதி. பந்தாய் டாலாம் பகுதியில் பெரிய குடியிருப்புப் பகுதிகளும்; பல சிறிய குடியிருப்புப் பகுதிகளும் கலந்து உள்ளன. அவற்றின் பட்டியல்:

 பந்தாய் இல்பார்க் - (Pantai Hillpark)
 கம்போங் பந்தாய் - (Kampung Pantai)
 பிபிஆர் ஸ்ரீ பந்தாய் - (PPR Sri Pantai)
 பிபிஆர் பந்தாய் ரியா - (PPR Pantai Ria)
 தேசா அமான் 1 & 2 - (Desa Aman 1 & 2)
 பந்தாய் முர்னி - (Pantai Murni)

லெம்பா பந்தாய் மக்களவைத் தொகுதி

லெம்பா பந்தாய் மக்களவைத் தேர்தல் முடிவுகள் 2022

லெம்பா பந்தாய் மக்களவை வேட்பாளர் விவரங்கள்

மேற்கோள்கள்

மேலும் காண்க 
 லெம்பா பந்தாய்
 பந்தாய் டாலாம்
 கோலாலம்பூர் மாநகராட்சி
 கோலாலம்பூர் கூட்டாட்சி

வெளி இணைப்புகள்

மலேசியக் கூட்டாட்சிப் பகுதிகளின் நாடாளுமன்றத் தொகுதிகள்
சாகாபாத்து மக்களவைத் தொகுதி

சாகாபாத்து மக்களவைத் தொகுதி (Shahabad, Bihar Lok Sabha constituency-முன்பு பட்னா--சாகாபத்) என்பது இந்தியாவில் பீகாரில் செயல்பாட்டில் இல்லாத ஒரு மக்களவை தொகுதிகளில் ஒன்றாகும். இது சாகாபாத்து மாவட்டத்தின் (போஜ்பூர்) மற்றும் பட்னா மாவட்டத்தின் ஒரு பகுதியாக இருந்தது. இரண்டாவது மக்களவை முதல் ஐந்தாவது மக்களவை வரை செயல்பட்ட இத்தொகுதி 1977இல் அர்ரா மக்களவைத் தொகுதியாக மறுபெயரிடப்பட்டது.

சட்டப்பேரவை பிரிவுகள்

1951-1961 
1951 முதல் 1961 வரை, பட்னா-சாகாபாத் மக்களவைத் தொகுதி (1957-இல் சாகாபாத்தாக மறுபெயரிடப்பட்டது) பின்வரும் பகுதிகளை உள்ளடக்கியது. பட்னா மாவட்டத்தில் உள்ள தானாப்பூர் துணைப்பிரிவில் உள்ள பிக்ரம், பிக்தா மற்றும் பாலிகஞ்ச் காவல் நிலையங்கள்-பர்காரா, ஆரா முபாசில், சகார், சந்தேசு, ஆரா நகரம் மற்றும் சாகாபாத்தின் சதார் (சாகாபாத்தின் அர்ராக் துணைப்பிரிவு) அரா நவாடா காவல் நிலையப் பகுதி.

1961-1976 
1961 முதல் 1976 வரை, சாகாபாத்து மக்களவைத் தொகுதியில் (1976இல் ஆரா என்று மறுபெயரிடப்பட்டது) 6 பீகார் சட்டமன்றத் தொகுதிகள் இடம் பெற்றிருந்தன. பட்னா மாவட்டத்திலிருந்து பிக்ரம் மற்றும் பாலிகஞ்சு மற்றும் போஜ்பூர் மாவட்டத்திலிருந்து சந்தேசு, ஆரா, ஆரா முபாசில் மற்றும் சகார் தொகுதிகள் இடம் பெற்றிருந்தன.

நாடாளுமன்ற உறுப்பினர்கள்

1952-1957 
பட்னா-சாகாபாத்து மக்களவைத் தொகுதியாக 1952 முதல் 1957 வரை முதல் மக்களவையில் செயல்பட்டது.

1957-1961 வரை 
2 முதல் 5 வது மக்களவை

1977-தற்போது 
6வது மக்களவை முதல் உறுப்பினர்களுக்கான ஆரா மக்களவைத் தொகுதியைப் பார்க்கவும்.

மேலும் காண்க 

 போஜ்பூர் மாவட்டம்
 இந்திய மக்களவை தொகுதிகள்

மேற்கோள்கள்

வெளி இணைப்புகள் 

 அர்ரா மக்களவைத் தொகுதி தேர்தல் 2019 முடிவு விவரம்

பீகார் மக்களவைத் தொகுதிகள்
ரோசெரா மக்களவைத் தொகுதி

ரோசெரா மக்களவைத் தொகுதி (Rosera Lok Sabha constituency) என்பது இந்தியாவின் பீகாரில் உள்ள ஒரு மக்களவை தொகுதியாகும். ரோசெரா சமசுதிபூருக்கு அருகில் உள்ளது.

சட்டசபை பிரிவுகள் 
ரோசெரா மக்களவைத் தொகுதி 2004-இல் பின்வரும் சட்டமன்றத் தொகுதிகளைக் கொண்டிருந்தது.

 கான்சியம்பூர்
 பகோரி
 வாரிசுநகர்
 ரோசெரா
 சிங்கியா
 அசன்பூர்

நாடாளுமன்ற உறுப்பினர்கள்

மேற்கோள்கள்
ரீயூனியன் கடற்குதிரை

ரீயூனியன் கடற்குதிரை (Riunion seahorse) (கிப்போகாம்பசு போர்போனியென்சிசு) என்பது 1913ஆம் ஆண்டு வெபர் நகரில் காணப்படும் கிப்போகாம்பசு குடா (Hippocampus kuda, Weber) என்பதற்கு ஒத்ததாகும். இது மடகாசுகர், மொரீசியசு, மொசாம்பிக், ரீயூனியன், தென்னாப்பிரிக்கா மற்றும் தான்சானியா ஆகிய நாடுகளில் காணப்படுகிறது. இதன் இயற்கையான வாழிடம் அலை இடை நீர் நிலைகள் ஆகும். இது வாழ்விட இழப்பால் அச்சுறுத்தப்படுகிறது.

மேற்கோள்கள் 

 திட்ட கடல் குதிரை 2003. ஹிப்போகாம்பஸ் போர்போனியென்சிஸ்.  2006 Iucn அச்சுறுத்தப்பட்ட உயிரினங்களின் சிவப்பு பட்டியல். 4 ஆகஸ்ட் 2007 அன்று பதிவிறக்கம் செய்யப்பட்டது.

பன்னாட்டு இயற்கைப் பாதுகாப்புச் சங்கத்தின் செம்பட்டியல் - தகவல் இல்லா இனங்கள்
கடற்குதிரை
குளோரோ அலானின்

குளோரோ அலானின் (Chloroalanine) என்பது ClCH2CH(NH2)CO2H என்ற மூலக்கூற்று வாய்பாட்டால் விவரிக்கப்படும் ஓர் அமினோ அமிலமாகும். வெண்மை நிறத்துடன் திண்மநிலையில் இது காணப்படுகிறது. நீரில் கரையும் தன்மையைப் பெற்றுள்ளது. செரைன் என்ற ஆல்பா-அமினோ அமிலத்தை குளோரினேற்றம் செய்வதன் மூலமாக குளோரோ அலானின் வழிப்பெறுதியாகப் பெறப்படுகிறது. குளோரைடை இடப்பெயர்ச்சி செய்வதன் மூலம் மற்ற அமினோ அமிலங்களை தயாரிக்க இது பயன்படுகிறது. பாதுகாக்கப்பட்ட வடிவங்களில் அயோடோ அலானினும் அறியப்படுகிறது.

வேதிப்பண்புகள்
3-குளோரோ-டி-அலானினின்  நீராற்பகுப்பு வினை  3-குளோரோ-டி-அலானின் டீ ஐதரோகுளோரினேசு என்ற நொதியால் வினையூக்கப்படுகிறது:
ClCH2CH(NH2)CO2H + H2O →CH3C(O)CO2H + NH4Cl

மேற்கோள்கள்

கரிமகுளோரைடுகள்
அமினோ அமில வழிப்பெறுதிகள்
ஆல்பா-அமினோ அமிலங்கள்
மின்னேரியா தானைவைப்பு

மின்னேரிய தானைவைப்பு (Minneriya Garrison) என்பது இலங்கையின் வட மத்திய மாகாணத்தின், மின்னேரியாவிலும் அதைச் சுற்றியுள்ள பகுதிகளிலும் அமைந்துள்ள  இலங்கை தரைப்படையின் படைத் தளங்களைக் குறிப்பிடப் பயன்படும் ஒரு பொதுவான பெயராகும். இப்பகுதியில் இலங்கை பீரங்கிப் படையின் காலாட்படை பயிற்சி மையம், பீரங்கிப் பள்ளி உட்பட இராணுவத்தின் பல பயிற்சி மையங்கள் அமைந்துள்ளன. இங்குராகொடை விமானப்படை தளம் இதன் அருகிலேயே அமைந்துள்ளது.

இந்த தானைவைப்பு 1980 களில் நிறுவப்பட்டது. மேலும் 1980 கள் மற்றும் 1990 களில் இலங்கை உள்நாட்டுப் போர் தீவிரமடைந்ததைத் தொடர்ந்து இராணுவத்தின் விரைவான வளர்ச்சியினால் இது விரிவாக்கப்பட்டது. காலாட்படை மற்றும் பீரங்கிப் படைகளுக்கன பயிற்சி மைதானமாக இருப்பதுமல்லாமல், இது தானைவைப்பு கட்டளை தலைமையகமாகவும், இராணுவ நடவடிக்கைகளுக்கான முன்னோக்கி நிலைப் பகுதியாகவும் செயல்படுகிறது.

பயிற்சி மையங்கள் 

 காலாட்படை பயிற்சி மையம்
 பீரங்கிப் படை பள்ளி
 இலங்கை இராணுவ பொலிஸ் பாடசாலை

மேற்கோள்கள் 

இலங்கை இராணுவத் தளங்கள்
வடமத்திய மாகாணம், இலங்கை
கொரிங்கா ஆறு

கொரிங்கா அல்லது கோரிங்கா (Coringa) என்பது இந்தியாவின் ஆந்திரப் பிரதேச மாநிலத்தின் கிழக்கு கோதாவரி மாவட்டத்தில் பாயும் கோதாவரி ஆற்றின் ஒரு கிளை ஆகும்.

வரலாறு 
வரலாற்று ரீதியாக இந்த ஆறு கொரிங்கா, கொரிங்கா மற்றும் கொரிங்குய் என்றும் அழைக்கப்பட்டது.

புவியியல் 
கௌதமி கோதாவரி கோதாவரி ஆற்றின் கிழக்கு கிளை ஆறு ஆகும். இது விஜேசுவரத்தில் பிரிகிறது. வசிசுதா கோதாவரி மேற்கு பகுதிம்

கிளை ஆறு ஆகும். இதன் மற்றொரு முக்கிய கிளை ஆறு வைனதேயா ஆகும். இது தௌலேசுவரத்தில் பிரிகிறது. துல்யா, அத்ரேயா மற்றும் பரத்வாஜா ஆகியவை சிறிய துணை ஆறுகள் ஆகும்.

மேலும் காண்க 
 யானம், பாண்டிச்சேரி
 கோதாவரி

மேற்கோள்கள் 

ஆந்திர ஆறுகள்
கங்காதர் பிரதான்

கங்காதர் பிரதான் (Gangadhar Pradhan) (10 ஜூலை 1948 - 10 அக்டோபர் 2010) ஓர் இந்திய ஒடிசி நடனக் கலைஞர் ஆவார்.

வாழ்க்கை மற்றும் தொழில் 
கங்காதர் பிரதான் ஒடிசாவின் பூரி மாவட்டத்தில் உள்ள பரிகுலா என்ற கிராமத்தில் பிறந்தவர். ஒரு விவசாயியான முரளிதர் பிரதான் மற்றும் அவரது மனைவி திவித்திகா தேவிக்கும் மகனாக பிறந்தார். பிறக்கும்போதே இவர் நோய்வாய்பட்டிருந்தார். தங்களது முந்தைய குழந்தைகள் இறந்துவிட்ட காரணத்தினால் கங்காதரை அருகிலுள்ள கிராமமான திமிரிசேனாவில் உள்ள கோவிலின் பிரதான தெய்வமான பாலுங்கேசுவருக்கு அர்ப்பணித்தனர். கங்காதருக்கு ஆறு வயதாக இருந்தபோது, கோவிலில் கோட்டிபுவா நடனக் கலைஞரானார். மேலும் அதை ஒரு தொழிலாலத் தொடர்ந்தார். பின்னர் உத்கல் சங்கீத் மகாவித்யாலயாவில் சேர்ந்து ஒடிசியையும்  பின்னர் மர்தலா வாசிப்பதிலும் பயிற்சி பெற்றார். மேலும் சஞ்சுக்தா பனிகிரகியுடன் சேர்ந்து இணை நடனக் கலைஞர் மற்றும் தாள வாத்தியக்காரராக இருந்தார். கங்காதர் ஒரு சிறந்த நடன இயக்குனராகவும் இருந்தார்.

கங்காதர் பிரதான் 1975 இல் புவனேசுவரத்தில் ஒரிசா நடன அகாடமியையும், 1986 இல் கொனார்க் நாட்டிய மண்டபத்தையும் நிறுவினார். மேலும் கோனார்க் நடனம் மற்றும் இசை விழா (1986 இல்) மற்றும் தௌலி நடன விழா (2001 இல்), ஆகிய இரண்டையும் நடத்தினார். அத்துடன் பல சிறிய நடன விழாக்கள், கனடாவில் சித்ரலேகா நடன அகாடமி விழாவை நடத்தினார். இவர் ஒரிசா சங்கீத நாடக அகாடமியின் முன்னாள் தலைவராக இருந்தார். இவரது பிற்காலங்களில், மாநிலத்தின் நாட்டுப்புற நடன பாணிகளை ஆவணப்படுத்த ஒரு திட்டத்தை ஏற்பாடு செய்தார்.

தனிப்பட்ட வாழ்க்கை மற்றும் இறப்பு 
கங்காதர் பிரதானுக்கு ஒரு மகன் மற்றும் மூன்று மகள்கள் இருந்தனர். 2010 ஆம் ஆண்டின் முற்பகுதியில், புவனேசுவரத்தில் உள்ள அப்பல்லோ மருத்துவமனையில் குருதிக்குழாய்ச் சீரமைப்புக்கு உட்படுத்தப்பட்டார். ஆனால் கங்காதர் அக்டோபர் 10 அன்று தனது 62 வயதில் பெருமூளை இரத்தக்கசிவு காரணமாக இறந்தார்.

விருதுகளும் கௌரவங்களும் 
கங்காதர் பிரதான் உத்கல் பல்கலைக்கழகத்திலிருந்து கௌரவ டாக்டர் பட்டம் பெற்றவர். இவருக்கு 1998 இல் சங்கீத நாடக அகாதமி விருது வழங்கப்பட்டது. 2008 இல் இந்தியாவின் நான்காவது உயரிய குடிமகன் விருதான  பத்மசிறீ விருது வழங்கப்பட்டது. .

மேற்கோள்கள் 

சங்கீத நாடக அகாதமி விருது பெற்றவர்கள்
பத்மசிறீ விருது பெற்ற கலைத் துறையினர்
ஒடிசி நடனக் கலைஞர்கள்
2010 இறப்புகள்
1948 பிறப்புகள்
மை. சி. சத்யூ

மைசூர் சிறீனிவாஸ் சத்யூ (Mysore Shrinivas Sathyu) (பிறப்பு ஜூலை 6,1930) இந்தியாவைச் சேர்ந்த திரைப்பட இயக்குநரும், மேடை வடிவமைப்பாளரும் மற்றும் கலை இயக்குநரும் ஆவார். இந்தியப் பிரிவினையை அடிப்படையாகக் கொண்டு இயக்கப்பட்ட 'கார்ம் ஹவா' (1973) என்ற திரைப்படத்தின் மூலம் மிகவும் பிரபலமானவர். 1975இல் இந்திய அரசில்  குடிமக்களுக்கு நான்காவதாக வழங்கப்பெறும் உயர் விருதான பத்மசிறீ விருது இவருக்கு வழங்கப்பட்டது.

ஆரம்ப மற்றும் தனிப்பட்ட வாழ்க்கை 
கன்னட பிராமணக் குடும்பத்தில் பிறந்த சத்யூ மைசூரில் வளர்ந்தார். மைசூரில் ஆரம்பக்கல்வியும் பின்னர் பெங்களூரில் தனது உயர்கல்வியையும் தொடர்ந்தார். 1952 ஆம் ஆண்டில், இளங்கலை அறிவியல் பட்டம் பெற்றார். சத்யூ வட இந்தியவைச் சேர்ந்த சியா இசுலாம் பிரிவைச் சேர்ந்த சாமா சைதி என்பவரை மணந்தார். இவர்களுக்கு இரண்டு மகள்கள் உள்ளனர்.

தொழில் வாழ்க்கை 
சத்யூ 1952-53 இல் இயங்குக் கலை கலைஞராக சுயாதீனமாகப் பணி புரிந்தார். கிட்டத்தட்ட நான்கு ஆண்டுகளாக வேலையில்லாமல் இருந்த பிறகு, திரைப்படத் தயாரிப்பாளர் சேத்தன் ஆனந்திடம் உதவி இயக்குனராக சேர்ந்தார். இந்துஸ்தானி நாடக அரங்கம், அபீப் தன்வீரின் ஓக்லா நாடக அரங்கம், கன்னட பாரதி மற்றும் தில்லியிலுள்ள பிற நாடகக்குழுக்களின் தயாரிப்புகளுக்கான அரங்க வடிவமைப்பு மற்றும் விளக்குகளை வடிவமைப்பது உட்பட பல பணிகளை மேற்கொண்டார். ஒரு வடிவமைப்பாளராகவும் இயக்குநராகவும் பணியாற்றினார். பின்னர் திரைப்படங்களில், கலை இயக்குனராகவும், ஒளிப்பதிவாளராகவும், தயாரிப்பாளராகவும் மற்றும் இயக்குனராக பணியாற்றியுள்ளார். சேத்தன் ஆனந்தின் ஹக்கீக்கத் என்றா படத்தில் ஒரு சுயாதீன கலை இயக்குனராகப் பணியாற்றினார். இது இவருக்கு  அங்கீகாரத்தையும் சிறந்த கலை இயக்கத்திற்கான 1965இல் பிலிம்பேர் விருதையும் பெற்றுத் தந்தது.  சத்யூவின் திரைப்படங்களில் 15 க்கும் மேற்பட்ட ஆவணப்படங்களும், இந்தி, உருது மற்றும் கன்னட மொழிகளில் 8 திரைப்படங்களும் அடங்கும்.

இவரது சிறந்த படைப்பு, கர்ம் ஹவா (1973), பல்ராஜ் சாஹனீ மற்றும் கைபி ஆசுமி உட்பட 1950களின் மார்க்சிய கலாச்சார ஆர்வலர்களைக் கொண்ட கடைசித் திரைப்படங்களில் ஒன்றாகும். கார்ம் ஹவா 1974 இல் தேசிய ஒருமைப்பாட்டு விருது உட்பட பல இந்திய தேசிய விருதுகளை வென்றது. இது கான் திரைப்பட விழாவில் திரையிடப்பட்டது. மேலும் அகாதமி விருதுகளில் இந்தியாவின் சார்பில் திரையிடப்பட்டது. இது சிறந்த திரைக்கதைக்கான பிலிம்பேர் விருதை வென்றது.

சத்யு தற்போது முக்கியமாக தொலைக்காட்சி மற்றும் மேடையுடன் தொடர்புடையவராக உள்ளார். 2013 ஆம் ஆண்டில், சத்யு பிரபலமான கூகுளின் ரீயூனியன் விளம்பரத்தில் இடம்பெற்றார். அதில் இவர் யூசுஃப் என்ற வயதான பாகித்தானியர் பாத்திரத்தில் நடித்தார். இந்த விளம்பரம் சமூக வலைதளங்களில் பிரபலமானது. சத்யு இந்திய மக்கள் நாடக சங்கத்தின் புரவலர்களில் ஒருவராகவும் இருக்கிறார். சுதீர் அத்தவர் எழுதிய குல் இ பகாவலி என்ற இசை நாடகத்தை இயக்கினார்; 2018 ஆம் ஆண்டில் 8 வது உலக நாடக ஒலிம்பிக்கைப் பிரதிநிதித்துவப்படுத்தினார். 'தாரா ஷிகோ', அமிர்தா, பக்ரி, குரி, அக்ரி ஷாமா போன்ற பல நாடகங்களையும் இயக்கியுள்ளார். 2014 இல், இவரது முதல் படமான கார்ம் ஹவா மறுசீரமைப்பிற்குப் பிறகு மீண்டும் வெளியிடப்பட்டது.

மேற்கோள்கள்

வெளி இணைப்புகள் 

 

1930 பிறப்புகள்
தென்னிந்திய பிலிம்பேர் விருதுகளை வென்றவர்கள்
பிலிம்பேர் விருதுகள் வென்றவர்கள்
சங்கீத நாடக அகாதமி விருது பெற்றவர்கள்
பத்மசிறீ விருது பெற்ற கலைத் துறையினர்
கன்னடத் திரைப்பட இயக்குநர்கள்
இந்தியத் தொலைக்காட்சி இயக்குநர்கள்
வாழும் நபர்கள்
வன திரகோபன்

வன திரகோபன் என்பது செங்கொம்பு பகட்டுக்கோழி என்றும் அழைக்கப்படும் திராகோபன் சத்யரா என்பது இந்தியா, திபெத்து, நேபாளம் மற்றும் பூட்டானின் இமயமலை பகுதிகளில் காணப்படும் ஒரு பகட்டுக்கோழி சிற்றினம் ஆகும். இவை ஓக் மற்றும் ரோடோடென்ட்ரான் காடுகளில் அடர்ந்த மற்றும் மூங்கில் புதர்ப் பகுதிகளில் வாழ்கின்றன. இவை கோடையில் 2400 முதல் 4200 மீட்டர் வரையிலும், குளிர்காலத்தில் 1800 மீட்டர் உயரப் பகுதிகளிலும் காணப்படும். ஆண் பறவை சுமார் 70 செ. மீ. நீளம் வரை வளரக்கூடியது.

இனச்சேர்க்கைக் காலத்தில், ஆண் பறவையின் தலைப்பகுதியில் நீல நிறத் தசைச் தொங்கள் வளர்க்கின்றது. இதனை இவை கொம்பு போன்று காட்சிப்படுத்தி பாறையின் பின்னால் ஒளிந்து கொண்டு, பெண் பறவையின் வருகையினை எதிர்பார்த்துக் காத்திருக்கும். பெண் பறவைகள் வரும் போது இவை இத்தசையினை கொம்பு போலக் காட்சிப்படுத்தி பெண் பறவையினை கவரும் செயலினைச் செய்யும்..

பெண் பறவைகள் பழுப்பு நிறத்தில் காணப்படும். ஆண் பறவைகள் பொதுவாக நீலம், கருப்பு மற்றும் வெள்ளை புள்ளிகளுடன் கூடிய சுருக்கங்களுடன் செந்நிறத்திலிருக்கும்.

திரகோபன்களின் மிகக் குறைந்த அச்சுறுத்தல் இருந்தபோதிலும், வன திராகோபன்கள் இன்னும் பல அச்சுறுத்தல்களை எதிர்கொள்கின்றன. இந்த சிற்றினங்கள் மிதமான சிறிய எண்ணிக்கையினைக் கொண்டிருப்பதாகக் கருதப்படுகிறது. இது இதன் வரம்பின் பெரும்பகுதியில் வேட்டையாடுதல் மற்றும் வாழிட இழப்பு போன்ற அச்சுறுத்தலுக்கு உட்பட்டது.

வகைப்பாட்டியல் 
1750ஆம் ஆண்டில் இங்கிலாந்து இயற்கை ஆர்வலர் ஜார்ஜ் எட்வர்ட்டு தனது பொதுவான பறவைகளின் இயற்கை வரலாறு என்ற புத்தகத்தின் மூன்றாவது தொகுதியில் ஒரு விளக்கப்படத்துடன் வன திரகோபானின் விளக்கத்தையும் சேர்த்தார். இவர் "தி ஹார்ன்டு இந்தியன் பெசன்ட்" என்ற ஆங்கிலப் பெயரைப் பயன்படுத்தினார். எட்வர்டால் வரையப்பட்ட விளக்கப்படம் ஆல்ககாலில் பாதுகாக்கப்பட்ட பறவையின் தலை இலண்டனில் உள்ள மருத்துவர் ரிச்சர்ட் மீட் அனுப்பிய முழு பறவையின் வரைபடத்தை அடிப்படையாகக் கொண்டது. இந்த மாதிரி வங்காளத்திலிருந்து வந்ததாக எட்வர்ட்டு நம்பினார். ஆனால் இந்த மாதிரி நேபாளத்திலிருந்து வந்திருக்கலாம்.

1758ஆம் ஆண்டில் சுவீடன் இயற்கை ஆர்வலர் கரோலல் லின்னேயஸ் தனது சிஸ்டமா நேச்சுராவின் பத்தாவது பதிப்பினைப் புதுப்பித்தபோது, வன திராகோபனை காட்டு வான்கோழியுடன் மெலியாக்ரிசு பேரினத்தில் வைத்தார். லின்னேயஸ் ஒரு சுருக்கமான விளக்கத்தை உள்ளடக்கிய, மெலியாக்ரிசு சத்தியிரா என்ற இருசொற் பெயரை உருவாக்கி, எட்வர்டின் படைப்புகளை மேற்கோள் காட்டினார். வன திராகோபன் 1829ஆம் ஆண்டில் பிரெஞ்சு இயற்கை ஆர்வலர் ஜார்ஜசு குவியரால் அறிமுகப்படுத்தப்பட்ட திராகோபனில் உள்ளது. இந்த சிற்றினம் ஒரே ஒரு உயிரிலகு மாதிரியானது. இதில் எந்த துணையினமும் அங்கீகரிக்கப்படவில்லை. உரோமானிய எழுத்தாளர்களான பிளினி மற்றும் பாம்போனியசு மேலா ஆகியோரால் குறிப்பிடப்பட்ட புராணக் கொம்பு ஊதா தலை பறவையான டிராகோபன்="148" href="./Latin" id="mwQA" rel="mw:WikiLink" title="Latin">லத்தீன் திராகோபானிலிருந்து இந்த பேரினத்தின் பெயர் வந்தது. குறிப்பிட்ட பெயரான சதைரா என்பது இலத்தீன் வார்த்தையான சடிரசு என்பதிலிருந்து வந்தது. இதன் பொருள் "சடைர்" என்பது. இது பெரும்பாலும் கொம்புகளுடன் சித்தரிக்கப்படும் ஒரு உரோமானிய தெய்வத்தினைக் குறிக்கின்றது.

படங்கள்

மேற்கோள்கள்

வெளி இணைப்புகள் 
 வன திராகோபன்

பூட்டான் பறவைகள்
நேபாளப் பறவைகள்
புலி மூக்கு கடற்குதிரை

புலி மூக்கு கடற்குதிரை (Tiger snout seahorse; கிப்போகாம்பசு சப்பெலோங்காடசு) என்பது மேற்கு ஆத்திரேலிய கடல் குதிரை என்றும் அழைக்கப்படுகிறது. இது சிங்னாதிடே குடும்பத்தைச் சேர்ந்த ஒரு மீன் சிற்றினமாகும். இது தென்மேற்கு ஆத்திரேலியாவில் மட்டுமே காணப்படும் அகணிய உயிரி. இங்கு இது அப்ரோல்கோசு தீவுகளிலிருந்து இராக்கிங்காம் வரை காணப்படுகிறது. பாறைகளின் விளிம்புகள், சேற்று அடிப்பகுதி மற்றும் அதிக வண்டல் படிவு காரணமாக ஏற்படும் அடர் நீர் உள்ள பகுதிகள், படகு குழாம் குழாய்கள் மற்றும் பிணைப்பு மிதவையினைச் சுற்றி இதன் இயற்கையான வாழ்விடங்கள் அமைந்துள்ளன. இது பெரும்பாலும் பஞ்சுயிரி அல்லது கடற்பீச்சுகளுடன் தொடர்புடையது. இவை மனிதனால் நீரில் உருவாக்கப்பட்ட அமைப்புகளுடன் தன்னை இணைத்துக் கொள்கிறது. குளிர்காலத்தில் இவை ஆழமான தண்ணீர்ப் பகுதிக்குள் செல்கின்றன.

இனச்சேர்க்கை

கிப்போகாம்பசு சப்பெலோங்கடசு ஒரு மண உறவினை மேற்கொள்கிறது. ஆண் பெண் கடல் குதிரைகளின் எண்ணிக்கை ஓரளவு சமமாக இருப்பினும், இனச்சேர்க்கை மேற்கொண்ட பெண்களைவிட இனச்சேர்க்கை மேற்கொள்ளாத பெண் கடற்குதிரைகள் குறைவாகவே காணப்படுகிறது. இது பெண்களின் பாலியல் துணைத் தேர்வின் நேரடி விளைவாகும். ஆண் கடற்குதிரைகள் இனச்சேர்க்கை செய்யும் போது தன்னை விடப் பெரிய பெண் கடற்குதிரைகளை விரும்புகின்றன.

மேற்கோள்கள்

வெளி இணைப்புகள் 

 West Australian Seahorse @ Fishes of Australia

பன்னாட்டு இயற்கைப் பாதுகாப்புச் சங்கத்தின் செம்பட்டியல் - தகவல் இல்லா இனங்கள்
கடற்குதிரை
கிப்போகாம்பசு தைரோ

கிப்போகாம்பசு தைரோ (Hippocampus tyro) என்பது சிங்னாதிடே குடும்பத்தைச் சேர்ந்த ஒரு கடற்குதிரை சிற்றினம் ஆகும். இது சீசெல்சு கடற்கரையில் 43 முதல் 48 மீட்டர் ஆழத்தில் பிடிக்கப்பட்ட ஒரு மாதிரியிலிருந்து மட்டுமே அறியப்படுகிறது. பதினான்கு உடல் வளையங்களுடன் நடு முதுகு செவுள் திறப்புடன் இது தனித்தன்மை வாய்ந்தது.

மேற்கோள்கள் 

பன்னாட்டு இயற்கைப் பாதுகாப்புச் சங்கத்தின் செம்பட்டியல் - தகவல் இல்லா இனங்கள்
கடற்குதிரை
தெம்மினிக் திரகோபன்

தெம்மினிக் திரகோபன் (Tragopan Temminckii) என்பது நடுத்தர அளவிலான, தோராயமாக 64 செ. மீ. நீளமுள்ள, திரகோபன் சிற்றினம் ஆகும்.

உடலமைப்பு 
ஆண் என்பது வெள்ளை புள்ளிகள் கொண்ட இறகுகளுடன், கருப்பு அலகு மற்றும் இளஞ்சிவப்பு கால்கள் கொண்ட சிவப்பு மற்றும் ஆரஞ்சு நிறப் பறவை ஆகும். ஆண்கள் நீல முகத் தோல், ஊதப்பட்ட அடர் நீல நிறப் தசை மடிப்பு மற்றும் கொம்புகளைக் கொண்டது. பெண் பறவைகள் நீல வட்டக் கண் தோலுடன் வெள்ளை புள்ளிகளுடன் பழுப்பு நிறத்தில் உள்ளன.

இதன் தோற்றம் வன திரகோபனை ஒத்திருக்கிறது. ஆனால் பிந்தைய இனங்களைப் போலல்லாமல் இது சிவப்பு மேல் உடல் இறகுகளையும் ஆரஞ்சு கழுத்தினையும் கொண்டுள்ளது. முக்கியமாக இது பெர்ரி, புல் மற்றும் தாவரங்களை உணவாக உட்கொள்கின்றது.

பர்வல் 
தெம்மினிக் திராகோபன் தொலைதூர வடகிழக்கு இந்தியா, மத்தியச் சீனா, வடக்கு மியான்மர் மற்றும் வடமேற்கு தோங்கின் மலைகள் முழுவதும் காணப்படுகிறது.

பரந்த மற்றும் இதன் பெரிய அளவிலான வாழ்விட வரம்பு முழுவதும் ஒரு பொதுவான சிற்றினமான தெம்மிங்க் திராகோபான், பன்னாட்டு இயற்கைப் பாதுகாப்புச் சங்கத்தின் செம்பட்டியலில் அச்சுறுத்தப்பட்ட உயிரினமாக மதிப்பிடப்பட்டுள்ளது.

இந்த பறவையின் பொதுவான பெயர் இலத்தீன் இரு சொற்பெயர் இடச்சு இயற்கை ஆர்வலர் கோயன்ராட் ஜேக்கப் தெம்மிங்கின் நினைவாக இடப்பட்டுள்ளது.

மேற்கோள்கள்

வெளி இணைப்புகள் 

 ஆர்கிவ்: டெம்மின்கின் ட்ராகோபனின் படங்கள் மற்றும் திரைப்படங்கள் (ட்ராகோபன் டெம்மின்கி)
 BirdLife இனங்கள் Factsheet
 டெம்மின்கின் ட்ராகோபன் வீடியோக்கள் இணைய பறவை சேகரிப்பில்
திரகோபன்

திரகோபன் (Tragopan) என்பது பாசியனிடே என்ற பகட்டு கோழிக் குடும்பத்தைச் சேர்ந்த ஒரு பறவை பேரினமாகும். ஆண் பறவைகளின் தலையில் இரண்டு பிரகாசமான நிற, சதைப்பற்றுள்ள கொம்புகள் போன்ற அமைப்பு இருப்பதால், இந்தப் பேரினத்தின் உறுப்பினர்கள் பொதுவாக "கொம்பு பகட்டு கோழிகள்" என்று அழைக்கப்படுகின்றன. இவை இணை சேரும்போது இதனைக் காட்சிப்படுத்துகின்றன. மரங்களில் கூடு கட்டும் திரகோபான்களின் பழக்கம் பாசியானிட்களில் தனித்துவமானது.

வகைப்பாட்டியல் 
1829ஆம் ஆண்டில் பிரெஞ்சு இயற்கை ஆர்வலர் ஜார்ஜஸ் குவியர் என்பவரால் திரகோபன் பேரினம் அறிமுகப்படுத்தப்பட்டது. திரகோபன் என்ற பெயர் உரோமானிய எழுத்தாளர்களான பிளினி மற்றும் பாம்போனியசு மேலா ஆகியோரால் குறிப்பிடப்பட்ட ஒரு புராணக் கொம்பு ஊதா தலை கொண்ட பறவை ஆகும்.

இந்தப் பேரினத்தில் ஐந்து சிற்றினங்கள் உள்ளன.

மேற்கோள்கள் 

ஆசியப் பறவைகள்
பறவைப் பேரினங்கள்
லோபோபோரினி

லோபோபோரினி (Lophophorini) என்பது பாசியானினே என்ற துணைக்குடும்பத்தில் உள்ள ஒரு பறவை இனக்குழு ஆகும். இது ஆசியா முழுவதும் காணப்படும் மூன்று பேரினப் பகட்டு கோழிகளைக் கொண்டுள்ளது. இந்த இனக்குழு 2021ஆம் ஆண்டு கல்லிபார்மிசு இனவரலாற்றுப் பகுப்பாய்வால் ஆதரிக்கப்பட்டது. மேலும் பன்னாட்டுப் பறவையியல் மாநாட்டில் ஏற்றுக்கொள்ளப்பட்டது. இந்த இனக்குழுவின் பெயர் கோவர்ட் மற்றும் மூர் உலக பறவைகளின் முழுமையான சரிபார்ப்பு பட்டியலால் ஏற்றுக்கொள்ளப்படுகிறது.

சிற்றினங்கள்

மேற்கோள்கள் 
 

பறவைப் பேரினங்கள்
மலேசியப் பிரதமர் துறை அமைச்சர்

மலேசியப் பிரதமர் துறை அமைச்சர் (ஆங்கிலம்: Minister in the Prime Minister's Department; மலாய்: Menteri di Jabatan Perdana Menteri Malaysia) என்பவர் மலேசியப் பிரதமர் துறையின் அமைச்சர் ஆகும். இவர் மலேசிய அமைச்சரவையில் ஓர் உறுப்பினராக உள்ளார்; மற்றும் அவர் பிரதமர் துறையின் மூலமாக ஒரு துறையை நிர்வாகம் செய்கிறார்.

அரசாங்கத்தின் அனைத்துப் பிரிவுகளின் சேவைகளும்; கொள்கை, சட்டம், ஒழுங்குமுறைகள் மூலமாக முறையாகச் செயல்படுத்தப் படுவதைக் கண்காணிப்பது மலேசியப் பிரதமர் துறையின் நோக்கம் ஆகும்.

பொது

இந்தத் துறைக்கு மலேசியப் பிரதமர் தலைமை தாங்குகிறார். அவருக்கு உதவியாகப் பிரதமர் துறை அமைச்சர்கள் உள்ளனர்.

மலேசியப் பிரதமர் துறையில்; மலேசியப் பிரதமர் அலுவலகம் (Prime Minister's Office), மலேசிய துணைப் பிரதமர் அலுவலகம் (Deputy Prime Minister's Office) மற்றும் 50-க்கும் மேற்பட்ட பிற அரசு நிறுவனங்களைக் கொண்டுள்ளது. 

மலேசியப் பிரதமர் துறை ஜூலை 1957-இல் நிறுவப்பட்டது. இதன் தலைமையகம் பெர்டானா புத்ரா (Perdana Putra), புத்ராஜெயாவில் (Putrajaya) உள்ளது.

கட்டமைப்பு

மலேசியப் பிரதமர் துறை, பிரதமர் துறையின் பொது நிர்வாகம் (General Administration) என முன்பு அழைக்கப்பட்டது. 

 புத்தாக்கம் மற்றும் மனிதவள மேலாண்மைப் பிரிவு (Innovation and Human Resource Management Division);  
 நிதிப் பிரிவு (Finance Division),  
 வளர்ச்சிப் பிரிவு (Development Division),  
 கணக்குப் பிரிவு (Accounts Division),  
 மேலாண்மைச் சேவைப் பிரிவு (Management Services Division),  
 உள் தணிக்கைப் பிரிவு (Internal Audit Division),  
 பெருநிறுவனத் தொடர்புப் பிரிவு (Corporate Communications Unit), 
 நிகழ்வுகள் மேலாண்மைப் பிரிவு (Events Management Division)  
 சட்ட ஆலோசகர் அலுவலகம் (Legal Advisor Office Division)

மேற்கோள்கள்

வெளி இணைப்புகள்

 Prime Minister's Department official portal

மேலும் காண்க

மலேசிய அமைச்சர்கள்
மலேசியாவில் அரசியல்
புத்ராஜெயா
மலேசியப் பிரதமர் துறை
4-குளோரோ-2-பெண்டீன்

4-குளோரோ-2-பெண்டீன் (4-Chloro-2-pentene) என்பது C5H9Cl என்ற மூலக்கூற்று வாய்பாட்டால் விவரிக்கப்படும் ஒரு கரிம வேதியியல் சேர்மமாகும். ஐந்து கார்பன் அணுக்கள் கொண்டு நேர்கோட்டு சங்கிலியாகக் காணப்படும் இச்சேர்மத்தில் இரண்டாவது மற்றும் மூன்றாவது கார்பன் அணுக்களுக்கு மத்தியில் ஓர் இரட்டைப் பிணைப்பும் 4 ஆவது கார்பன் அணுவுடன் ஒரு குளோரின் அணுவும் இணைந்திருக்கின்றன.

இயற்பியல் பண்புகள்
அறை வெப்பநிலையில், 4-குளோரோ-2-பெண்டீன் சேர்மத்தின் அடர்த்தி 0.9 கி/செ.மீ3 ஆகும். திரவமாக காணப்படும் இச்சேர்மத்தின் கொதிநிலை 97 °செல்சியசு வெப்பநிலையாகும்.

தயாரிப்பு
இதனுடன் தொடர்புடைய ஆல்ககாலான 3-பெண்டீன்-2-ஆல்  அல்லது 1,3-பெண்டாடையீனிலிருந்து 4-குளோரோ-2-பெண்டீன் சேர்மத்தை தயாரிக்க முடியும். பிந்தைய நேர்வில் 4-குளோரோ-2-பெண்டீனை 97% அளவு வரைக்கும் உற்பத்தியாகப் பெறலாம்.

பயன்கள்
அயனோல் (2,6-டை-டெர்ட்டு-பியூட்டைல்-4-மெத்தில்பீனால்) தயாரிப்பில் இடைநிலையான என்,என்,என்',என்'-டெட்ராமெத்தில்டையமினோமெத்தேன் அடிப்படையாகக் கொண்ட நான்கிணைய  அம்மோனியம் உப்புகளைத் தயாரிக்க 4-குளோரோ-2-பெண்டீன் பயன்படுத்தப்படுகிறது. 

4-குளோரோ-2-பெண்டீன் குறைந்த வெப்பநிலையில் வெள்ளீயலித்தியத்துடன் உடனடியாக வினைபுரிந்து தொடர்புடைய அல்லைல் வெள்ளீயங்களைக் கொடுக்கிறது. இதேபோல, 4-குளோரோ-2-பெண்டீனில் இருந்து பொருத்தமான குளோரோசிலேனுடன் தொடர்புடைய கிரிக்னார்ட்டு வினையாக்கியைச் சேர்த்து சிலைலேற்ற வினையின் மூலம் அல்லைல் சிலேன்களை தயாரிக்கலாம்.

மேற்கோள்கள்

குளோரோ ஆல்க்கேன்கள்
கரிமகுளோரைடுகள்
கரிம ஆலைடுகள்
மோதிகாரி மக்களவைத் தொகுதி

மோதிகாரி மக்களவைத் தொகுதி (Motihari Lok Sabha constituency) 2008 வரை இந்திய மாநிலமான பீகாரில் உள்ள 40 மக்களவை தொகுதிகளில் ஒன்றாகும்.

சட்டசபை தொகுதிகள் 
மோதிகாரி மக்களவைத் தொகுதி பின்வரும் சட்டமன்றத் தொகுதிகளை உள்ளடக்கியது.

நாடாளுமன்ற உறுப்பினர்கள்

மேலும் காண்க 
 கிழக்கு சம்பாரண் மாவட்டம்
 இந்திய மக்களவைத் தொகுதிகள்

பீகார் மக்களவைத் தொகுதிகள்
சாலினி மிசுரா

சாலினி மிசுரா (Shalini Mishra) பீகாரைச் சேர்ந்த இந்திய அரசியல்வாதியும், பீகார் சட்டமன்ற உறுப்பினரும் ஆவார். மிசுரா 2020 பீகார் சட்டமன்ற தேர்தலில் ஐக்கிய ஜனதா தளம் கட்சி சார்பில் கேசரியா சட்டமன்றத் தொகுதியில் வெற்றி பெற்றார். இவர் ஐக்கிய ஜனதா தளம் (பீகார் பிரிவு) மாநில பொதுச் செயலாளராகவும் உள்ளார்.

வாழ்க்கைக் குறிப்பு 

 வயது-48 (2021) 
 கல்வி-முதுநிலை
 பெற்றோர்-மறைந்த கமலா மிசுரா மதுகர், முன்னாள் நாடாளுமன்ற உறுப்பினர்.

மேற்கோள்கள் 

வாழும் நபர்கள்
பீகார் சட்டமன்ற உறுப்பினர்கள்
ஐக்கிய ஜனதா தளம் அரசியல்வாதிகள்
முராரி மோகன் ஜா

முராரி மோகன் ஜா (Murari Mohan Jha) பீகாரின் தர்பங்காவினைச் சேர்ந்த ஓர் இந்திய அரசியல்வாதி ஆவார். இவர் தற்போதைய பீகார் சட்டமன்ற உறுப்பினராக உள்ளார். ஜா 2020 பீகார் சட்டமன்ற தேர்தலில் பாஜக கட்சி சார்பில் போட்டியிட்டு, தனது நெருங்கிய போட்டியாளரான இராச்டிரிய ஜனதா தளத்தின் மூத்த தலைவரான அப்துல் பாரி சித்திகியைத் தோற்கடித்தார்.

மேற்கோள்கள் 

1957 பிறப்புகள்
வாழும் நபர்கள்
பீகார் சட்டமன்ற உறுப்பினர்கள்
செராஸ் மக்களவைத் தொகுதி

செராஸ் மக்களவைத் தொகுதி (மலாய்: Kawasan Persekutuan Cheras; ஆங்கிலம்: Cheras Federal Constituency; சீனம்: 蕉赖国会议席) என்பது மலேசியா, கோலாலம்பூர் கூட்டாட்சிப் பகுதியில் உள்ள ஒரு மக்களவைத் தொகுதி (P123) ஆகும். 

செராஸ் மக்களவைத் தொகுதி 1994-ஆம் ஆண்டில் உருவாக்கப்பட்டது. முதன்முதலாக 1995-ஆம் ஆண்டில் மக்களவைப் பொதுத் தேர்தல் நடைபெற்றது. இறுதியாக 2022-ஆம் ஆண்டில் பொதுத் தேர்தல் நடைபெற்றது. 

1995-ஆம் ஆண்டில் இருந்து செராஸ் மக்களவைத் தொகுதி, மலேசிய நாடாளுமன்றத்தின் மலேசிய மக்களவையில் பிரதிநிதிக்கப் படுகிறது.

செராஸ்
கோலாலம்பூர் மாநகரத்தில் அமைந்து உள்ள ஒரு புறநகர்ப்பகுதி. மலேசியாவில் மக்கள் அதிகமாகவும்; நெருக்கமாகவும் வாழும் நகரங்களில் செராஸ் நகரமும் ஒன்றாகும். செராஸ் பகுதி இரு நாடாளுமன்ற மாகளவைத் தொகுதிகளாகப் பிரிக்கப்பட்டு உள்ளது. 1974-ஆம் ஆண்டு வரையில் செராஸ் மக்களவைத் தொகுதி; உலு லங்காட் மாவட்டத்தின் கீழ் இருந்தது. 1995-ஆம் ஆண்டில் செராஸ் மக்களவைத் தொகுதி என்று ஒரு புதிய தொகுதி உருவாக்கப்பட்டது. 

 செராஸ் மக்களவைத் தொகுதி 
 உலு லங்காட் மக்களவைத் தொகுதி

உலு லங்காட் மாவட்டம்

முன்பு காலத்தில் செராஸ் நகர்ப்பகுதி, சிலாங்கூர் மாநிலத்தின், ஐந்தாவது பெரிய மாவட்டமான உலு லங்காட்டின் ஒரு பகுதியாக இருந்தது. செராஸ் பகுதியில் பெரும்பாலான கல்வி நிலையங்கள்; ஆசிரியர்ப் பயிற்சிக் கல்லூரிகள் இருந்தன.

1974 பிப்ரவரி 1-ஆம் தேதி, கோலாலம்பூர் கூட்டாட்சிப் பிரதேசத்தை உருவாக்குவதற்காக, செராஸ் மாவட்டத்தின் பெரும் பகுதி, மத்திய அரசாங்கத்திடம் ஒப்படைக்கப்பட்டது. அதன் பின்னர் செராஸ் அதன் செல்வாக்கைச் சன்னம் சன்னமாக இழந்து விட்டது. மலேசியாவில் அதிக விலையில் கட்டப்பட்ட பண்டார் மக்கோத்தா செராஸ் தமிழ்ப்பள்ளி இந்தத் தொகுதியில்தான் உள்ளது. 2 கோடி 10 இலட்சம் மலேசிய ரிங்கிட் செலவில் கட்டப்பட்டது. ஒரு நவீன தமிழ்ப் பள்ளிக்கு உரிய அனைத்து வசதிகளையும் கொண்டுள்ள சிறந்த பள்ளியாக அறியப்படுகிறது.

செராஸ் மக்களவைத் தொகுதி

செராஸ் மக்களவைத் தேர்தல் முடிவுகள் 2022

செராஸ் மக்களவை வேட்பாளர் விவரங்கள்

மேற்கோள்கள்

மேலும் காண்க 
 புடு
 செராஸ்
 சுங்கை பீசி
 கோலாலம்பூர் மாநகராட்சி
 கோலாலம்பூர் கூட்டாட்சி

வெளி இணைப்புகள்

மலேசியக் கூட்டாட்சிப் பகுதிகளின் நாடாளுமன்றத் தொகுதிகள்
எகிப்திய எலிவால் வௌவால்

எகிப்திய எலிவால் வௌவால் (Egyptian mouse-tailed bat-ரைனோபோமா சிசுடாப்சு) என்பது வட ஆப்பிரிக்காவிலும் மத்திய கிழக்கிலும் காணப்படும் எலிவால் வெளவால் பேரினத்தினைச் சார்ந்த ஒரு சிற்றினமாகும்.

வகைபிரித்தல் 
1903ஆம் ஆண்டில் இங்கிலாந்து விலங்கியல் நிபுணர் ஓல்டுபீல்டு தாமசு என்பவரால் இது ஒரு புதிய சிற்றினம் என்று விவரிக்கப்பட்டது. இந்த முழுமையான வடிவம் எகிப்தின் லக்சோர் அருகே சார்லசு உரோத்ஸ்சைல்ட் என்பவரால் சேகரிக்கப்பட்டது. இது நீண்ட காலமாகச் சின்ன எலிவால் வௌவாலின் துணையினமாகக் கருதப்பட்டது. ஆனால் 2007ஆம் ஆண்டில், கூல்வா மற்றும் பலர் இதை ஒரு முழு சிற்றினமாகக் கருத வேண்டும் என்று கருத்து வெளியிட்டனர்.

பற்கள் 
எகிப்திய எலிவால் வௌவால் மொத்தம் 28 பற்களை  என்ற பல் சூத்திரத்தின் அடிப்படையில் கொண்டுள்ளது.

உயிரியல் மற்றும் சூழலியல் 
எகிப்திய எலிவால் வௌவால் ஒரு காலனித்துவ சிற்றினமாகும். இது ஒரு சில தனிநபர்களுடனோ அல்லது ஆயிரம் வெளவாளுகளுடனோ ஒரு கூட்டமைப்பினை உருவாகின்றது. இது குகைகள் மற்றும் மனித கட்டமைப்புகள் இரண்டையும் தான் வாழும் கூடாரங்களாகப் பயன்படுத்துகிறது.

வாழிடம் 
எகிப்திய எலிவால் வௌவால் வட ஆப்பிரிக்கா மற்றும் மத்திய கிழக்கில் உள்ள பல நாடுகள் மற்றும் பிராந்தியங்களில் வாழ்கின்றன. இந்த நாடுகள் அல்சீரியா, புர்க்கினா பாசோ, கேமரூன், ஜிபூத்தி, எகிப்து, எரித்திரியா, எத்தியோப்பியா, இஸ்ரேல், ஜோர்தான், லிபியா, மாலி, மொரிட்டானியா, மொரோக்கோ, நைஜர், நைஜீரியா, ஓமான், சவூதி அரேபியா, செனிகல், சோமாலியா, தெற்கு சூடான், சூடான் முதலியன. இது கடல் மட்டத்திலிருந்து 1,100 மீ (3,600 ) உயரத்தில் உள்ள இடங்களில் காணப்படுவது ஆவணப்படுத்தப்பட்டுள்ளது.

பாதுகாப்பு 
2017ஆம் ஆண்டு நிலவரப்படி, இது பன்னாட்டு இயற்கைப் பாதுகாப்பு சங்கம் இதனை தீவாய்ப்புக் கவலை குறைந்த இனம் என மதிப்பிடப்பட்டுள்ளது.  இது ஒரு பரந்த புவியியல் வரம்பைக் கொண்டுள்ளது. இதன் இருப்புக்குப் பெரிய அச்சுறுத்தல்கள் எதுவும் அறியப்படவில்லை.

மேற்கோள்கள் 

சோமாலியாவின் பாலூட்டிகள்
எத்தியோப்பியாவின் பாலூட்டிகள்
மேற்கு ஆப்பிரிக்கப் பாலூட்டிகள்
பண்டார் துன் ரசாக் மக்களவைத் தொகுதி

பண்டார் துன் ரசாக் மக்களவைத் தொகுதி (மலாய்: Kawasan Persekutuan Bandar Tun Razak; ஆங்கிலம்: Bandar Tun Razak Federal Constituency; சீனம்: 敦拉萨镇国会议席) என்பது மலேசியா, கோலாலம்பூர் கூட்டாட்சிப் பகுதியில் உள்ள ஒரு மக்களவைத் தொகுதி (P124) ஆகும்.

பண்டார் துன் ரசாக் மக்களவைத் தொகுதி 1994-ஆம் ஆண்டில் உருவாக்கப்பட்டது. முதன்முதலாக 1995-ஆம் ஆண்டில் மக்களவைப் பொதுத் தேர்தல் நடைபெற்றது. இறுதியாக 2022-ஆம் ஆண்டில் பொதுத் தேர்தல் நடைபெற்றது.

1995-ஆம் ஆண்டில் இருந்து பண்டார் துன் ரசாக் மக்களவைத் தொகுதி, மலேசிய நாடாளுமன்றத்தின் மலேசிய மக்களவையில் பிரதிநிதிக்கப் படுகிறது.

பண்டார் துன் ரசாக்
கோலாலம்பூர் மாநகரத்தில் அமைந்து உள்ள ஒரு புறநகர்ப்பகுதி. உயர்க்கல்வி நிலையங்களுக்கு புகழ்பெற்ற இடமாக விளங்குகிறது. மலேசியாவின் இரண்டாவது பிரதமர் துன் அப்துல் ரசாக்கின் நினைவாக இந்த நகரத்திற்குப் பெயர் வைக்கப்பட்டு உள்ளது. பண்டார் துன் ரசாக், சுங்கை பீசி உத்திநோக்கு மண்டலத்தில் (Bandar Tun Razak - Sungai Besi Strategic Zone) அமைந்து உள்ளது.

பண்டார் துன் ரசாக் 1970-களில், கோலாலம்பூரில் ஒரு சிறிய நகரமாக இருந்தது. முன்னர் காலத்தில் கம்போங் காங்கோ (Kampung Konggo; Congo Village) என்று அழைக்கப்பட்டது. ஐக்கிய நாடுகள் சபையின் கீழ் 1960-ஆம் ஆண்டுகளில், காங்கோ குடியரசில் பணியாற்றி ஓய்வு பெற்ற மலேசிய இராணுவ வீரர்களுக்கான குடியேற்றப் பகுதியாக இருந்தது.

1984 பிப்ரவரி 1-ஆம் தேதி மலேசியக் கூட்டாட்சி பிரதேசத்தின் 10-ஆம் ஆண்டு விழா கொண்டாடப்பட்டது. அப்போது மலேசியாவின் நான்காவது பிரதமர் துன் டாக்டர் மகாதீர் பின் முகமது அவர்களால், கம்போங் காங்கோ என்பது பண்டார் துன் ரசாக் என பெயர் மாற்றம் செய்யப் பட்டது.

பண்டார் துன் ரசாக் மக்களவைத் தொகுதி

பண்டார் துன் ரசாக் மக்களவைத் தேர்தல் முடிவுகள் 2022

பண்டார் துன் ரசாக் மக்களவை வேட்பாளர் விவரங்கள்

மேற்கோள்கள்

மேலும் காண்க 
 பண்டார் துன் ரசாக்
 செராஸ்
 சுங்கை பீசி
 கோலாலம்பூர் மாநகராட்சி
 கோலாலம்பூர் கூட்டாட்சி

மலேசியக் கூட்டாட்சிப் பகுதிகளின் நாடாளுமன்றத் தொகுதிகள்
பழைய இராணுவத் தலைமையகம், கொழும்பு

பழைய இராணுவத் தலைமையகம் (Old Army Headquarters, Colombo) என்பது இலங்கை தரைப்படையின் முன்னாள் இராணுவத் தலைமையக வளாகத்தைக்  குறிக்கிறது.  காலிமுகத் திடல் மற்றும் பாலதக்ச மாவத்தைக்கு (கீழ் ஏரி வீதி) அருகில் அமைந்துள்ள இந்த வளாகத்துக்கு  பேரே ஏரி எல்லையாக உள்ளது. இதன் பிரதான நுழைவாயிலானது கொள்ளுப்பிட்டி, பாலதக்ச மாவத்தையின் கொம்பனித் தெரு  முனையில் அமைந்துள்ளது. பாலதக்ச மாவத்தையின் காலி முகத்திடலுக்கு அருகில் அமைந்துள்ள பாதுகாப்பு அமைச்சின் கட்டடங்களும் இந்த வளாகத்தில் அடங்கும். நடவடிக்கை மற்றும் நிர்வாக அலுவலகங்களைத் தவிர, இங்கு இலங்கை இராணுவத்தின் பல படையணிகள் மற்றும் படைகளின் மையங்களும், கொழும்பு இராணுவ மருத்துவமனை மற்றும் இராணுவ விளையாட்டு மைதானங்களும் இருந்தன.

பாதுகாப்பு அமைச்சகத்தையும், இராணுவத் தலைமையகத்தையும் சிறீ ஜெயவர்தனபுர கோட்டையிலுள்ள புதிய பாதுகாப்புத் தலைமையக வளாகத்திற்கு மாற்றும் திட்டத்துடன், இங்கிருந்த பல பிரிவுகள் 2012 இல் வெளியேறத் தொடங்கின. இங்குள்ள நிலமானது சங்கிரி-லா கொழும்பு மற்றும் பெரிய காலி முகத்திடல் அபிவிருத்தித் திட்டத்தைக் கொண்ட வர்த்தக மறு அபிவிருத்தி திட்டத்துக்காக கொடுக்கப்பட்டது.

வரலாறு 
இலங்கையில் காலனித்துவ ஆட்சியின் போது பிரித்தானியரால் இத்தளம் நிறுவப்பட்டது. இரண்டாம் உலகப் போரின்போது  விரிவாக்கம் செய்யபட்டது. இரண்டாம் உலகப் போரின் போது 1942, ஏப்ரல், 5 அன்று யப்பானால் நடத்தப்பட்ட உயிர்ப்பு ஞாயிறு தாக்குதலின்போது கொழும்பை பாதுகாத்தது. 1949 இல் இலங்கையின் விடுதலைக்குப் பிறகான காலத்தில் இலங்கை இராணுவம் உருவாக்கபட்டது. அதன் பின்னர் 1980 களின் பிற்பகுதியில் பல அலுவலகங்கள் பழைய ரைபிள் படைமுகாமிலிருந்து நகர்ந்த பிறகு இத்தளம் அதன் தலைமையகமாக பயன்படத் தொடங்கியது.

தீவிரவாத தாக்குதல்கள் 
தமிழீழ விடுதலைப் புலிகள் இந்த வளாகத்தை குறிவைத்து இரண்டு தற்கொலைத் தாக்குதல்களை நடத்தியுள்ளனர். முதலாவது தாக்குதல் 1995, நவம்பர் 24 அன்று நடத்தபட்டது. அப்போது இரண்டு பெண் தற்கொலை குண்டுதாரிகள் இதன் தலைமையகத்திற்கு வெளியே தாக்குதலை நடத்தினர். அதில் 16 பேர் கொல்லப்பட்டனர், 52 பேர் காயமடைந்தனர். இரண்டாவது தாக்குதலானது, 2005, ஏப்ரல் 25 அன்று நிகழ்த்தப்பட்டது. அன்று கொழும்பு இராணுவ வைத்தியசாலைக்கு மருத்துவ சிகிச்சைக்காக வந்த கர்ப்பிணிப் பெண்போல வேடமணிந்த பெண் புலிகளின் தற்கொலைக் குண்டுதாரி, அப்போதைய இராணுவத் தளபதி லெப்டினன்ட் ஜெனரல் சரத் பொன்சேகாவின் வாகன வரிசையைக் குறிவைத்து தாக்குதல் நிகழ்த்தினார். தாக்குதலில் பொன்சேகா பலத்த காயமடைந்தாலும் உயிர் தப்பினார்; இந்தத் தாக்குதலில் 8 பேர் இறந்தனர், 27 பேர் காயமடைந்தனர். இந் நிகழ்வுக்குப் பிறகு இராணுவ வைத்தியசாலை கொழும்பின் புறநகர் பகுதிக்கு மாற்றப்பட்டது.

இடிப்பு 
ஷாங்கிரி லா/ஒன் கொழும்பு மற்றும் ஐடிசி கொழும்பு ஆகிய இரண்டு பெரிய வீடு, மனை விற்பனைத் திட்டங்களுக்காக இந்த வளாகம் 2012 இல் இடிக்கப்பட்டது. இங்கிருந்து இடம் மாற்றபட்ட இராணுவ நிர்வாக அலுவலகங்கள் சிறீ ஜெயவர்தனபுர கோட்டை அக்குரேகொடவில் உள்ள ஒருங்கிணைந்த முப்படைகளின் தலைமையகத்துக்கு கொண்டு செல்லபட்டன.

மேற்கோள்கள் 

இலங்கை இராணுவத் தளங்கள்
கொழும்பிலுள்ள அரசு கட்டடங்கள்
எக்கியூரிடே

எக்கியூரிடே (Echiuridae) என்பது எச்சியூரிடா எனும் துணைவரிசையின் கீழ் உள்ள கரண்டி புழுக்களின் குடும்பம் ஆகும். இது ஒரு ஒற்றை வகை உயிரலகினைக் கொண்ட குடும்பம் ஆகும். இக்குடும்பத்தில் ஒரே ஒரு பேரினமாக எக்கியூரசு உள்ளது. இந்தப் பேரினத்தின் கீழ்க் காணப்படும் நான்கு சிற்றினப் புழுக்கள் கடற்பரப்பில் மென்மையான வண்டலில் புதைந்து வாழ்கின்றன.

சிற்றினங்கள் 
கடல் உயிரினங்களின் உலகப் பதிவு பின்வரும் சிற்றினங்களை எக்கியூரசு பேரினத்தின் கீழ் அங்கீகரிக்கின்றது.

 எக்கியூரசு அபிசாலிசு இசுகோரிகோவ், 1906
 எக்கியூரசு அண்டார்டிகசு பெங்கல், 1912
 எக்கியூரசு எக்கியூரசு (பல்லாசு, 1766)
 எக்கியூரசு சிட்கேன்சிசு பிராண்ட், 1835

மேற்கோள்கள் 

முதுகெலும்பிலிகள்
வளைத்தசைப் புழுக்கள்
உருபீடியம் அசைடு

உருபீடியம் அசைடு (Rubidium azide) என்பது RbN3 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். ஐதரசோயிக் அமிலத்தின் (HN3) உருபீடியம் உப்பாக இச்சேர்மம் கருதப்படுகிறது. எல்லா அசைடுகளையும் போல இதுவும் வெடிக்கும் தன்மை கொண்டதாகும்.

தயாரிப்பு
உருபீடியம் சல்பேட்டுடன் பேரியம் அசைடு சேர்மத்தைச் சேர்த்து வினைபுரியச் செய்தால் உருபீடியம் அசைடு உருவாகும். இவ்வினையில் எளிதில் பிரிக்கப்படும் வகையிலான கரையாத பேரியம் சல்பேட்டு உடன் உருவாகிறது.

Rb2SO4 + Ba(N3)2 -> 2RbN3 + BaSO4 

ஓர் ஆய்வில், எத்தனாலின் முன்னிலையில் பியூட்டைல் நைட்ரைட்டு, ஐதரசீன் மோனோ ஐதரேட்டு  மற்றும் உருபீடியம் ஐதராக்சைடு  ஆகியவற்றுக்கு இடையேயான வினையால் உருபீடியம் அசைடு அசைடு உற்பத்தி செய்யப்பட்டது:

C4H9ONO + N2H4*H2O + RbOH -> RbN3 + C4H9OH + 3H2O

இந்த தயாரிப்பு முறை பொட்டாசியம் ஐதராக்சைடிலிருந்து பொட்டாசியம் அசைடு தயாரிப்பதற்கு உதவும் அதே முறையாகும்.

பயன்கள்
உருபீடியம் அசைடு கார நீராவி கலங்களில் சாத்தியமான பயன்பாட்டிற்காக ஆராயப்படுகிறது. அணு கடிகாரங்கள், அணு காந்தமானிகள் மற்றும் அணு சுழல் காட்டிகளில் கார நீராவி கலங்கள் கூறுகளாகப் பயன்படுகின்றன. அசைடுகள் விரும்பத்தக்க தொடக்கப் பொருட்களாகும். ஏனெனில் ஒரு வெளியீட்டின் படி இவை புற ஊதா ஒளியில் வெளிப்படும் போது உருபீடியம் உலோகம் மற்றும் நைட்ரசன் வாயுவாக சிதைவடைகின்றன.

கட்டமைப்பு
அறை வெப்பநிலையில், உருபீடியம் அசைடு பொட்டாசியம் ஐதரசன் புளோரைடு போன்ற அதே உருக்குலைந்த சீசியம் குளோரைடு கட்டமைப்பைக் கொண்டுள்ளது; 315 ° செல்சியசு வெப்பநிலை மற்றும் 1 வளிமண்டல அழுத்தத்தில் உருபீடியம் அசைடு சாதாரண சீசியம் குளோரைடு கட்டமைப்பிற்கு மாறும். உருபீடியம் அசைடின் II/I மாறுதல் வெப்பநிலை அதன் உருகுநிலையிலிருந்து 2 °செல்சியசு வெப்பநிலைக்குள் உள்ளது.

உருபீடியம் அசைடு உயர் அழுத்த கட்டமைப்பு மாற்றத்தைக் கொண்டுள்ளது, இது 0 °செல்சியசு வெப்பநிலையில்  சுமார் 4.8 கிலோபார் அழுத்தத்தில் நிகழ்கிறது. II/III மாற்றத்தின் மாறுதல் எல்லையை இந்த உறவால் வரையறுக்கலாம். , இங்குள்ள P கிலோபார் அழுத்தத்தையும் t செல்சியசு வெப்பநிலையில் வெப்பத்தையும் குறிக்கின்றன.

வினைகள்
அனைத்து அசைடுகளைப் போலவே, இதுவும் சூடாக்கப்படும்போது அல்லது கடுமையாக அதிர்ச்சியடையும் போது சிதைந்து நைட்ரசன் வாயுவை வெளியிடும்:
2 RbN3 -> 2 Rb + 3 N2 

நைட்ரசன் வாயுவின் வழியாக உருபீடியம் அசைடை வெளியேற்றுவது உருபீடியம் நைட்ரைடை உருவாக்கும்.

தீமைகள்
4.1 கிலோபார் அழுத்தம் மற்றும் சுமார் 460 பாகை செல்சியசு வெப்பநிலையில், உருபீடியம் அசைடு வெடித்துச் சிதைந்துவிடும். சாதாரண சூழ்நிலையில், இது 395 °செல்சியசு வெப்பநிலையில் வெடிக்கும்.   புற ஊதா ஒளியின் வெளிப்பாட்டின் போதும் இது சிதைவடைகிறது.

ரூபிடியம் அசைடு இயந்திர அதிர்ச்சிக்கு மிகவும் உணர்திறன் உடையதாகும். டிரை நைட்ரோ தொலுவீனுடன் ஒப்பிடக்கூடிய அளவுக்கு தாக்க உணர்திறன் கொண்டடுள்ளது. 

அனைத்து அசைடுகளையும் போலவே, உருபீடியம் அசைடும் நச்சுத்தன்மை வாய்ந்தது.

மேற்கோள்கள் 

உருபீடியம் சேர்மங்கள்
அசைடுகள்
அசோகா குப்தா

அசோக குப்தா (Ashoka Gupta நவம்பர் 1912 - 8 சூலை 2008) ஓர் இந்திய சுதந்திரப் போராட்ட வீரரும் சமூக சேவகரும் ஆவார். இவர் மகிளா சேவா சமிதியின் நிறுவனர், அகில இந்தியப் பெண்கள் மாநாட்டின் உறுப்பினராகவும், இந்தியன் சொசைட்டி ஃபார் ஸ்பான்சர்ஷிப் அண்ட் அடாப்சன் அமைப்பின் தலைவராகவும் இருந்தார்.  நோகாலி இனப்படுகொலையின் போது மீட்பு மற்றும் நிவாரணப் பணிகளில் பங்கேற்றார்.

ஆரம்ப கால வாழ்க்கை 
குப்தா ஆறு குழந்தைகளில் நான்காவதாக கிரண் சந்திர சென் மற்றும் ஜோதிர்மயி தேவி தம்பதியினருக்குப் பிறந்தார். சிறுவயதிலேயே இவரது தந்தை இறந்துவிட்டதால் தாயினால் வளர்க்கப்பட்டார். கொல்கத்தாவில் உள்ள செயின்ட் மார்கரெட் பள்ளியில் பயின்று, மெட்ரிகுலேஷன் தேர்வில் பெண்களில் முதலிடம் பிடித்தார். பெதுன் கல்லூரியில் கணிதத்தில் பட்டம் பெற்றார். 20 வயதில், ஐசிஎஸ் அதிகாரியான சைபல் குப்தாவை மணந்தார்.

தொழில் வாழ்க்கை 
1936 இல், குப்தா 1927 இல் நிறுவப்பட்ட அகில இந்திய மகளிர் மாநாட்டின் உறுப்பினரானார். AIWC மற்றும் பல்வேறு பொதுநல அமைப்புகளின் கிளைகளை அமைப்பதில் தீவிரமாக பங்கேற்றார். 1943 ஆம் ஆண்டு வங்காளப் பஞ்சத்தின் போது, பங்குராவில் நிவாரணப் பணிகளில் பங்கேற்றார். 1945 இல், கணவரது பணிமாற்றம் காரணமாக சிட்டகாங்கிற்குச் சென்றார்.  1946 ஆம் ஆண்டில், நோகாலி இனப்படுகொலையின் போது, AIWC இன் சிட்டகாங் கிளை சார்பாக, நோகாலியில் மீட்பு மற்றும் நிவாரணப் பணிகளுக்காக நிவாரணப் பணியாளர்களின் குழுவை வழிநடத்தினார்.

கௌரவங்கள் 
2007 இல், பெண்கள் மற்றும் குழந்தைகளுக்காக இவரது பணியை அங்கீகரிப்பதற்காக கௌரவ முனைவர் பட்டம் வழங்கப்பட்டது . 2007 இல் ஜம்னாலால் பஜாஜ் விருது வழங்கப்பட்டது

வெளியீடுகள் 

 நோகலிர் துர்ஜோகர் டைன்

மேற்கோள்கள் 

இந்திய சமூகசேவகர்கள்
இந்தியப் பெண்ணியவாதிகள்
இந்தியப் பெண் செயற்பாட்டாளர்கள்
இந்திய செயற்பாட்டாளர்கள்
20-ஆம் நூற்றாண்டு இந்தியப் பெண் எழுத்தாளர்கள்
இருபதாம் நூற்றாண்டு இந்திய அரசியல்வாதிகள்
2008 இறப்புகள்
1912 பிறப்புகள்
புக்கிட் குளுகோர் மக்களவைத் தொகுதி

புக்கிட் குளுகோர் மக்களவைத் தொகுதி (மலாய்: Kawasan Persekutuan Bukit Gelugor; ஆங்கிலம்: Bukit Gelugor Federal Constituency; சீனம்: 敦拉萨镇国会议席) என்பது மலேசியா, பினாங்கு மாநிலத்தில், வடகிழக்கு பினாங்கு தீவு மாவட்டத்தில் (Northeast Penang District) அமைந்துள்ள ஒரு மக்களவைத் தொகுதி (P051) ஆகும்.

புக்கிட் குளுகோர் மக்களவைத் தொகுதி 2003-ஆம் ஆண்டில் உருவாக்கப்பட்டது. முதன்முதலாக 2004-ஆம் ஆண்டில் மக்களவைப் பொதுத் தேர்தல் நடைபெற்றது. இறுதியாக 2022-ஆம் ஆண்டில் பொதுத் தேர்தல் நடைபெற்றது. 

2004-ஆம் ஆண்டில் இருந்து புக்கிட் குளுகோர் மக்களவைத் தொகுதி, மலேசிய நாடாளுமன்றத்தின் மலேசிய மக்களவையில் பிரதிநிதிக்கப் படுகிறது.

வடகிழக்கு பினாங்கு தீவு மாவட்டம்
மலேசியாவின் பினாங்கு மாநிலத்தில் உள்ள ஒரு மாவட்டம். பினாங்கு மாநிலத்தின் ஐந்து மாவட்டங்களில் இந்த மாவட்டமும் ஒன்றாகும். 

இந்த மாவட்டத்தில் அமைந்துள்ள ஜார்ஜ் டவுன் நகரம், மாவட்டத்தின் பெரிய நகரமாகவும்; பினாங்கு மாநிலத்தின் தலைநகரமாகவும் விளங்குகிறது. பினாங்குத் தீவின் வடகிழக்குப் பாதியை இந்த வடகிழக்கு பினாங்கு தீவு மாவட்டம் உள்ளடக்கியது. இந்த மாவட்டத்தின் பரப்பளவு: 122.79 கி.மீ. (47.41 சதுர மைல்).

புக்கிட் குளுகோர் புறநகர்ப் பகுதிகள்

 பத்து பெரிங்கி (Batu Ferringhi)
 தஞ்சோங் பூங்கா (Tanjung Bungah)
 தஞ்சோங் தொக்கோங் (Tanjung Tokong)
 புலாவ் திக்குஸ் (Pulau Tikus)
 பத்து லஞ்சாங் (Batu Lanchang)
 ஆயர் ஈத்தாம், பினாங்கு (Air Itam)
 பாயா தெருபோங் (Paya Terubong)
 ஜெலுத்தோங் (Jelutong)
 குளுகோர் (Gelugor)

புக்கிட் குளுகோர் மக்களவைத் தொகுதி

புக்கிட் குளுகோர் மக்களவைத் தேர்தல் முடிவுகள் 2022

புக்கிட் குளுகோர் மக்களவை வேட்பாளர் விவரங்கள்

மேற்கோள்கள்

மேலும் காண்க 
 ஜார்ஜ் டவுன், பினாங்கு
 குளுகோர்
 தாசேக் குளுகோர்
 புவா பாலா கிராமம்
 பத்து உபான்

வெளி இணைப்புகள்

பினாங்கு நாடாளுமன்றத் தொகுதிகள்
ஆய்லரின் மாறிலி

ஆய்லரின் மாறிலி (Euler's constant) என்பது, இசைத் தொடருக்கும் இயல் மடக்கைக்கும்  () இடையேயுள்ள வித்தியாசத்தின் எல்லைமதிப்பாக வரையறுக்கப்படும் கணித மாறிலியாகும். இதன் குறியீடு: காமா ().

ஆய்லரின் மாறிலி:
 இதிலுள்ள  என்பது கீழ்மட்டச் சார்பு.

ஆய்லர் மாறிலியின் எண்மதிப்பு, 50 தசம இலக்கங்களுக்கு:

ஆய்லரின் மாறிலி ஒரு விகிதமுறா எண்ணா?, அவ்வாறிருந்தால் அது ஒரு விஞ்சிய எண்ணா? என்பது விடையறியாக் கணிதவினாவாகவே உள்ளது. ஆய்லரின் மாறிலியானது, "ஆய்லர்-மசுசேரோனி மாறிலி" (Euler–Mascheroni constant) என்றும் அழைக்கப்படுகிறது.

அடிக்குறிப்புகள்

மேற்கோள்கள்

வெளியிணைப்புகள் 
 
 
 Jonathan Sondow.
 Fast Algorithms and the FEE Method, E.A. Karatsuba (2005)
 Further formulae which make use of the constant: Gourdon and Sebah (2004).
கணித மாறிலிகள்
லியோனார்டு ஆய்லர்
பிக்ரம்கஞ்ச் மக்களவைத் தொகுதி

பிக்ரம்கஞ்ச் மக்களவைத் தொகுதி (Bikramganj Lok Sabha constituency) என்பது இந்தியாவின் பீகார் மாநிலத்தில் உள்ள இந்திய மக்களவை தொகுதிகளுள் ஒன்றாகும். இத்தொகுதி 2008இல் ரத்து செய்யப்பட்டது.

சட்டசபை பிரிவுகள் 
பிக்ரம்கஞ்ச் மக்களவைத் தொகுதி பின்வரும் ஆறு பீகார் சட்டமன்றத் தொகுதிகளைக் கொண்டது 

 பைரோ
 கரகாட்டம்
 பிக்ரம்கஞ்ச்
 தினாரா
 நோக்கா
 டெஹ்ரி

நாடாளுமன்ற உறுப்பினர்கள்

1962-2008 
பிக்ரம்கஞ்ச் மக்களவைத் தொகுதி 1962இல் உருவாக்கப்பட்டு 2008-இல் ரத்து செய்யப்பட்டது. இத்தொகுதியிலிருந்து தேர்ந்தெடுக்கப்பட்ட நாடாளுமன்ற உறுப்பினர்கள்:

 1962: ராம் சுபாக் சிங், இந்திய தேசிய காங்கிரசு
 1967: சியோபுஜன் சாசுதிரி, இந்திய தேசிய காங்கிரசு
 1971: சியோபுஜன் சாசுதிரி, இந்திய தேசிய காங்கிரசு
 1977: ராம் அவதேஷ் சிங், ஜனதா கட்சி
 1980: தபேஷ்வர் சிங், இந்திய தேசிய காங்கிரஸ் (இந்திரா)
 1984: தபேஷ்வர் சிங், இந்திய தேசிய காங்கிரசு
 1989: ராம் பிரசாத் சிங், ஜனதா தளம்
 1991: ராம் பிரசாத் சிங், ஜனதா தளம்
 1996: காந்தி சிங், ஜனதா தளம்
 1998: |பஷிஷ்தா நரேன் சிங், சமதா கட்சி
 1999: காந்தி சிங், இராச்டிரிய ஜனதா தளம்
 2004: அஜித் குமார் சிங், ஐக்கிய ஜனதா தளம்
 2008 முதல்:தொகுதி இல்லை

மேலும் காண்க 

 ரோத்தாஸ் மாவட்டம்
 இந்திய மக்களவைத் தொகுதிகள்

மேற்கோள்கள் 

ரோத்தாஸ் மாவட்டம்
பெத்தியா மக்களவைத் தொகுதி

பெத்தியா மக்களவைத் தொகுதி என்பது இந்தியாவின் பீகார் மாநிலத்தில் செயல்பாட்டில் இருந்த ஓர் இந்திய நாடாளுமன்ற மக்களவைத் தொகுதியாக ஆகும். இது 1962-இல் இதன் முதல் தேர்தலை கண்டது. 2008ஆம் ஆண்டு பாராளுமன்ற மற்றும் சட்டமன்ற தொகுதிகளின் எல்லை நிர்ணய ஆணை நிறைவேற்றப்பட்ட பின்னர் இத்தொகுதி இரத்து செய்யப்பட்டது.

நாடாளுமன்ற உறுப்பினர்கள்

மேலும் காண்க 

 பெத்தியா
 மக்களவை தொகுதிகளின் பட்டியல்

மேற்கோள்கள்
பிரைம் பெயிஜசு

பிரைம் பெயிஜசு (The PrimePages)  என்பது, பகா எண்கள் குறித்த இணையதளம். இத்தளம் முதலில், டென்னிசி மாகாணத்தின் மார்ட்டின் மாவட்டத்திலுள்ள டென்னிசி பல்கலைக்கழகத்தில், கிறிஸ் கால்டுவெல் என்பாரால் உருவாக்கப்பட்டது. அவர் இத்தளத்தை 1994 முதல் 2023 வரைப் பராமரித்து வந்தார்.

அறியப்பட்ட 5000 மிகப்பெரிய பகாஎண்களின் பட்டியல், சிறப்பு வடிவிலமைந்த, தேர்ந்தெடுக்கப்பட்ட சிறிய பகாஎண்கள், வெவ்வேறுவகையான பகாஎண்களில் "முதல் இருபது" பட்டியல்கள் ஆகியவற்றை இத்தளம் பராமரித்து வருகிறது. ஜூலை ஆகஸ்ட், 2024 தரவின்படி, 5000 ஆவது பகாஎண்ணானது கிட்டத்தட்ட 601,000 இலக்கங்கள் கொண்டுள்ளது.

பிரைம் பெயிஜசு தளத்தில், பகாஎண்கள் மற்றும் பகாஎண் மெய்யெறிவுதேர்வு குறித்த கட்டுரைகள் உள்ளன. பகாஎண்கள் தொடர்பான நூற்றுக்கணக்கான கட்டுரைகள் கொண்ட  "பாகஎண் களஞ்சியம்" ,  குறிப்பிட்ட எண்கள் பற்றிய ஆயிரக்கணக்கான சிறப்புச் சேகரிப்புகள் ஆகியவையும்  இத்தளத்தில் உள்ளன.

மார்ச் 11, 2023 முதல், இத்தளத்தின் இணைய முகவரி 'primes.utm.edu' இலிருந்து 't5k.org,' ஆக மாறியது. அதன்பின்னர் இத்தளமானது, கால்டுவெல்லாலும் பராமரிக்கப்படவில்லை.

மேற்கோள்கள்

வெளி இணைப்புகள்
 

பகா எண்கள்
கணிதத் தரவுத்தளங்கள்
எக்கியூரிடா

எக்கியூரிடா (Echiurida) என்பது பல்சுனைப்புழுக்களின் எக்கியூரோயிடே வரிசையினைச் சார்ந்த ஒரு துணைவரிசை ஆகும்.

குடும்பங்கள் 
பின்வரும் குடும்பங்கள் இந்த துணைவரிசையினுள் வகைப்படுத்தப்பட்டுள்ளன:

 எக்கியூரிடே குவாட்ரெபேஜ்கள், 1847
 தலசெமடிடே போர்ப்சு & குட்சீர், 1841
 யூரெச்சிடே மன்ரோ, 1927

மேற்கோள்கள் 

வளைத்தசைப் புழுக்கள்